**Vastavalt nimekirjale 09.05.2024 nr 6-1/40-2**

**Laadi külas Kuuseheki detailplaneeringu kooskõlastamine**

Häädemeeste Vallavalitsus algatas 30.10.2019 korraldusega nr 537 „Laadi küla Kuuseheki kinnistu detailplaneeringu algatamine" Kuuseheki kinnistu (katastritunnus 84801:001:0114) detailplaneeringu. Planeeringuala suurus on 16 158 m².

Detailplaneeringu koostamise eesmärk on kinnistu jagamine kolmeks elamumaa sihtotstarbega katastriüksuseks ja ehitusõiguse määramine. Planeeringuga kavandatakse igale moodustatavale katastriüksusele üks üksikelamu ja kuni kaks abihoonet. Veevarustus planeeritakse puurkaevudega ning reovesi lahendatakse lokaalselt oma katastriüksusel. Parkimine lahendatakse katastriüksusel.

Vastavalt planeerimisseaduse § 133 lõikele 1 esitab Häädemeeste Vallavalitsus käesolevaga Teile kooskõlastamiseks Laadi küla Kuuseheki detailplaneeringu. Kui kooskõlastaja ei ole 30 päeva jooksul detailplaneeringu saamisest arvates kooskõlastamisest keeldunud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks.

Lugupidamisega

*/allkirjastatud digitaalselt/*

Külliki Kiiver

vallavanem

Lisa:

1. Laadi küla Kuuseheki kinnistu detailplaneering.

Marie Reinson

planeerimis- ja maanõunik

marie.reinson@haademeeste.ee

telefon 5788 0015